Informácia o prepočte súm/limitov zo Slovenských korún na EURá v Štatúte a v Pravidlách VEGA

V súvislosti so zavedením eura v Slovenskej republike od 1. 1. 2009 odbor vedy a techniky na vysokých školách Ministerstva školstva Slovenskej republiky oznamuje zmenu jednotlivých súm/limitov v slovenských korunách uvedených v základných dokumentoch VEGA, ktoré sa podľa zákona č. 659/2007 Z. z. o zavedení meny euro v Slovenskej republike a o zmene a doplnení niektorých zákonov v znení neskorších predpisov prepočítali konverzným kurzom                                 (1 € = 30,1260 Sk) a zaokrúhlili nahor na celé jednotky v prospech žiadateľa, t. j. riešiteľa projektu.

V štatúte VEGA:

1.	V čl. 11 ods. 4 sa po prepočítaní konverzným kurzom a zaokrúhlení 850 000 Sk zmení na 28 215 €.

V pravidlách VEGA:

1.	V čl. 3 ods. 3 písm. d) sa po prepočítaní konverzným kurzom a zaokrúhlení 850 000 Sk zmení na 28 215 €.
2.	V čl. 5 ods. 2 písm. d) bodu 1 (e) sa po prepočítaní konverzným kurzom a zaokrúhlení 170 000 Sk zmení na 5 643 €.
3.	V čl. 5 ods. 2 písm. d) bodu 1 (g) v prvej vete sa po prepočítaní konverzným kurzom a zaokrúhlení suma 100 000 Sk zmení na 3 320 € a suma 31 000 Sk na 1 030 €.
4.	V čl. 5 ods. 2 písm. d) bodu 1 (g) v druhej vete sa po prepočítaní konverzným kurzom a zaokrúhlení suma 50 000 Sk zmení na 1 660 € a suma 31 000 Sk na 1 030 €.
5.	V čl. 5 ods. 2 písm. d) bodu 1 (h) sa po prepočítaní konverzným kurzom a zaokrúhlení suma 900 000 Sk zmení na 29 875 € a suma 500 000 Sk na 16 597 €.
6.	V čl. 5 ods. 3 písm. e) sa po prepočítaní konverzným kurzom a zaokrúhlení suma  30 000 Sk zmení na 996 €.

Bratislava 8. 12. 2008							Mgr. Jozef Maculák
		 						  riaditeľ odboru vedy a techniky
           na vysokých školách